ທ່ານຮອງປະທານສະພາແຫ່ງຊາດ ໂດບ໋າຕິ້ ຢືນຢັນວ່າ: ຫວຽດນາມ ຖືເປັນສຳຄັນການປັບປຸງ ແລະ ພັດທະນາການພົວພັນມິດຕະພາບ, ການຮ່ວມມືຫລາຍດ້ານຍາວນານກັບບັນດາປະເທດເພື່ອນມິດທີ່ເປັນມູນເຊື້ອ, ໃນນັ້ນ ມີຢູແກຼນ. ທ່ານຮອງປະທານສະພາແຫ່ງຊາດ ໂດບ໋າຕິ້ ສະເໜີສະພາແຫ່ງຊາດ, ສະມາຊິກລັດຖະສະພາ 2 ປະເທດ ຈົ່ງສືບຕໍ່ຮັກສາ ແລະ ເພີ່ມທະວີການສົມທົບກັນ, ສະໜັບສະໜູນເຊິ່ງກັນ ແລະ ກັນຢູ່ບັນດາເວທີປາໄສລັດຖະສະພາຫລາຍຝ່າຍ ຊຶ່ງ 2 ປະເທດເປັນສະມາຊິກ.
ສ່ວນທ່ານນາງ Yurynets Oksana Vasylyvna ເຊື່ອໝັ້ນວ່າ ການຢ້ຽມຢາມຈະປະກອບສ່ວນຮັດແໜ້ນການພົວພັນລະຫວ່າງ 2 ກຸ່ມສະມາຊິກລັດຖະສະພາມິດຕະພາບ, ຜ່ານນັ້ນ ເພີ່ມທະວີການພົວພັນມິດຕະພາບ, ການຮ່ວມມື ແລະ ການພົວພັນແລກປ່ຽນລະຫວ່າງອົງການນິຕິບັນຍັດ 2 ປະເທດໃຫ້ດີກ່ວາອີກ.
(ແຫຼ່ງຄັດຈາກ VOV)